Hier’s vyf maniere om jou naels te versier. Jy kan dit self tuis doen – hoe meer jy oefen, hoe mooier sal dit lyk.
Maak die eerste ry kolle met jou kolletjiepen. Jy kan ook die punt van ’n haarknippie hiervoor gebruik. Volg dit op met die tweede ry kolle in ’n ander kleur as die eerste ry. Wissel die rye kolle af tot jy klaar is.
Gebruik die punt van jou naellak se kwassie om ’n helder kleur oor die borand van elke nael te verf. Of gebruik ’n Franse manikuur­strokie om jou naels af te skort en verf dan die punte.
Verf jou naels ’n effekleur van jou keuse. Maak seker dis droog voor jy kleeflint oor jou naels plak.
Wend blink naellak binne die vorm aan. Verwyder die kleeflint voor dié naellak droog is. Dis makliker om die kleeflint te verwyder as jou naellak nog nat is.
Verf jou naels ’n effekleur. Kies ’n kontrasterende kleur wat jy sal gebruik om naelkuns mee te skep. Ons het blou gekies.
Maak dan kolle met jou kolletjiepen in ’n ander kleur, soos swart. ’n Maksimum van vier kolle is reg vir kort naels en ses vir langer naels.
As jy wit as basis gebruik, maak kolle met ’n bleek kleur en omgekeerd. Maak ongelyke kolle in verskillende groottes met ’n kolletjiepen en los genoeg ruimte tussen die kolle om halfsirkels by te voeg.
Gebruik ’n kebab- of tandestokkie en maak halfsirkels aan albei kante van die kolle – swart werk gewoonlik die beste.